Jó reggelt parancsnok. - Data...
Történt valami érdekes az éjszaka? - Találtam valamit, ami különösen érdekes.
Az oldalsó szenzorrendszerrel sikerült három különböző hullámhossz-tartományú
leképezést elvégezni az Alvania-ködről.
Kár, hogy lemaradtam róla... - Részletes jelentést fogok küldeni róla.
Továbbra is a Gariman szektor felé tartunk,
hatos fokozattal. A becsült érkezési idő tizenhárom óra.
Négy óra húsz perckor kisebb baleset történt az exobiológiai részlegben.
Értem. Nem Worf-nak kellene leváltania Torrigan zászlóst?
De igen. És nem tájékoztattak arról, hogy megváltozott volna a szolgálati beosztás.
Márpedig ő soha nem késik el. Riker Worf hadnagynak.
Komputer, keresd meg Worf hadnagyot.
Worf hadnagy a kabinjában van.
Itt valami nincs rendben... Mr. Data, magáé a híd.
Biztonságiakat a hetes szint, huszonöt B részlegébe.
Igenis, uram.
Komputer, oldd fel a biztonsági zárat ezen az ajtón.
Jogosultság, Riker Alfa hat nulla.
Worf, mi a fenét csinál?
Az űr a legvégső határ.
Ennek végtelenjét járja az Enterprise csillaghajó,
melynek feladata különös, új világok felfedezése;
új életformák, új civilizációk felkutatása;
és hogy eljusson oda, ahol még senki sem járt azelőtt.
Jöjjön be!
Kapitány.
Álljon fel, hadnagy.
Uram.
Mr. Worf, amit a szabadidejében csinál, az a maga dolga.
Legalábbis addig amíg nem akadályozza a hajó működését.
És mint a kapitánya, tudni szeretném mi van magával.
Ezt nehéz lenne megmagyarázni. - Próbálja meg.
Mióta visszatértem a Carraya rendszerből, valahogy olyan üresnek érzem magam.
Van ennek valami köze azokhoz a klingonokhoz, akiket a Carraya IV-ről mentett ki?
Fiatalok voltak, nem tudták, mit kaptak örökül népüktől.
De amíg ott voltam, ráébresztettem őket erre.
Meséltem nekik a népükről, a kultúrájukról.
Megismertettem velük az ősi történeteinket,
beavattam őket a szokásainkba és a hitünkbe...
És meséltem nekik Kahlessről.
Aki hosszú idő után egyesítette a népünket,
aki erőt és becsületet adott nekünk
és aki megígérte, hogy egy napon visszatér, és tovább vezet bennünket.
És ezzel próbálkozott itt? Felébreszteni magában ezeket az érzéseket?
Igen. Megpróbáltam egy látomást előidézni, hogy találkozzam Kahlessel.
Használhatta volna a holofedélzetet is ahelyett, hogy telefüstöli a szálláshelyét.
A holofedélzet nem megfelelő erre a célra.
Ha az ember Kahlesst akarja magához szólítani, mindennek valódinak kell lennie.
De minden hiábavaló volt.
Nem jelent meg nekem.
Megismertettem Toqot és a többieket a Sto-Vo-Kor hitével,
Azzal, hogy van egy másik élet ezután, ahol Kahless vár bennünket.
És mikor láttam, hogy mennyire hisznek benne, keresni kezdtem a hitet magamban,
de nem találtam meg.
Elvesztette a Sto-Vo-Korba vetett hitét?
Hogy valaki elveszíthessen valamit, ahhoz előbb birtokolnia kell.
De én nem vagyok biztos abban, hogy valaha is igazán hittem volna benne.
De emiatt nem lett volna szabad elkésnem.
A viselkedésem... - Megbocsáthatatlan.
de érthető.
Talán itt az Enterprise-on nem is találhatja meg azt amit keres.
Mélyebbre kell merülnie a klingon vallás eszméiben
ahhoz, hogy eldönthesse: jelent-e mindez valamit önnek.
Lenne valami amit tehetne vagy létezik olyan hely ahol
rátalálhatna arra a válaszra amit keres?
Boreth. Kahless feltétlen hívei ott várakoznak a visszatérésére.
A klingonok számára nincs annál szentebb hely.
Boreth komppal csak 12 napra van innen.
Szabadságra küldöm, Mr. Worf.
Köszönöm, uram.
De mikor újra a fedélzetre teszi a lábát,
elvárom, hogy teljes értékű tisztként végezze a munkáját.
Igen, uram.
És Mr. Worf?
Remélem, megtalálja amit keres.
Köszönöm, uram.
Kahless! Látom Kahlesst!
Itt áll előttem a kardjával.
Akar valamit...
tőlem.
Engem akar.
Azt akarja, hogy menjek vele!
Ez nagy erejű látomás volt, Divok.
Kahless azt akarja, hogy menj utána Sto-Vo-Korba.
Még csak 19 éves vagy, de a helyed máris biztosított a legdicsőbb holtak között.
Vigyétek a cellájába, hadd aludja ki magát.
Elhagysz bennünket?
Tíz napja vagyok már itt, Koroth.
Nem volt látomásom, nem szereztem újabb tudást...
Semmi sincs itt a számomra.
Hogy is szól az Ígéretek Története, Worf?
Miután Kahless egyesítette a népét és nekik adta a becsület törvényét,
látta, hogy a munkája elvégeztetett.
Összepakolta hát a holmiját és egy éjjel a város kapujához ment, hogy elbúcsúzzon...
A nép sírt. Senki sem akarta, hogy elhagyja őket.
Akkor Kahless azt mondta: "Klingonok vagytok."
"Magatokon kívül nincs szükségetek senki másra."
"Most elmegyek Sto-Vo-Korba, de ígérem, hogy egy napon még visszatérek."
Majd felmutatott az ég egyik csillagára
és így szólt: "Ott keressetek, ahol az a fény ragyog."
És most itt vagyunk, azon a világon, ami akörül a fény körül kering.
Tizenöt évszázad telt el az ígéret óta
és mi még mindig várunk.
Mi ehhez képest tíz nap egy klingon életében?
Ilyen könnyen feladná Mogh fia?
Vannak helyek ahol válaszokat találhatsz,
de itt a kérdések lakoznak.
Nyisd meg a szíved Kahlessnek
és tedd fel a kérdéseket amik foglalkoztatnak.
Hagyd, hogy akkor beszéljen hozzád, mikor a szellemedet nem fogja vissza semmi.
És ekkor rábukkansz majd arra, amit keresel.
De ha nem vagy képes erre,
akkor talán valóban jobb ha visszamész az űrhajódra.
Látom Kahlesst.
Te valóságos vagy...
Kahless vagyok.
Visszatértem.
Mit csinálsz te itt?
Ki vagy te? - Kahless...
Visszatértem.
Kétségbe vonjátok a kilétemet?
Melyikőtök tudja, ki kovácsolta ezt a kardot?
Senki sem tudja. Ezt nem említik a szent szövegek.
Átvágtam az erdőn,
egészen a Kri'stak vulkán hegyéig.
Ott levágtam egy fürtöt a hajamból,
és beledobtam az olvadt sziklába, ami a hegy oldalán folyt lefelé.
A haj égni kezdett.
Ekkor alámerítettem a Lusor tóba.
és ezzé a karddá változott.
Miután megöltem vele Molort, nevet adtam neki.
Bat'leth.
A Becsület Kardja.
Ismered a történetet,
amit csak a beavatottak ismernek...
Soha nem írták le, hogy a segítségével biztosan felismerjük Kahlesst,
amikor visszatér.
Visszatértem. Mert a népem nagy nehézségek előtt áll.
Saját maga ellen vív értelmetlen csatákat,
tönkre téve a klingon lélek dicsőségét.
Nem úgy éltek már mint régen.
De még nem késő.
Visszatértem. És hamarosan újra vezetni fogom a népemet.
Mit csinálsz?
Előveszem a trikorderemet.
Trikorder? Az valamiféle fegyver?
Nem. Egy eszköz.
Ki akarom vele deríteni hogy... - Hogy valódi vagyok-e.
Láss csak hozzá. Használd a trikordert.
Nos?
Klingon vagy.
Ugyan mi mást vártál?
Sok egyéb magyarázat lehetséges. Lehettél volna egy alakváltó...
Vagy egy holografikus kivetítés. - Te szkeptikus vagy, Worf.
Ez tetszik nekem.
Honnan tudod a nevemet? - Találkoztunk már.
Megjelentem neked a látomásodban, a No'Mat barlangban.
Persze akkor még gyerek voltál.
Azt jósoltam neked, hogy olyasmit teszel majd,
amit klingon előtted még soha.
De látom, még mindig kételkedsz bennem, így van, Worf?
Szeretném elhinni.
És kezdetnek ez épp elég.
Gowron a Nagytanács vezetője, ő irányítja a védelmi erőket.
Ha megindul ellened... - Nem kell aggódnod.
Egy új kor küszöbén állunk.
A harcosok az egész Birodalomból gyülekezni fognak a zászlóm alá.
De úgy látom, hogy Mogh fiának vállát még mindig súlyos teher nyomja.
Újabb kérdéseket akarsz feltenni?
Az alapján, ami az elmúlt három napban történt, kíváncsi lennék, mást is tudsz-e.
A kérdések feltétele a bölcsességhez vezető út első lépése, ez az igazi harcosok jele.
Viszont egy vezető nem köteles azoknak a kérdéseire válaszolni, akiket vezet.
Elég, ha megmondja, mit kell tenniük és ők végrehajtják.
Ha azt mondja, menjenek, mennek. Ha azt mondja, harcoljanak, harcolnak.
És ha azt mondja, haljanak meg, akkor meghalnak.
De csak akkor, ha van értelme ennek a parancsnak.
Mi történt veletek?
Csak harag és vérszomj munkál bennetek?
Ez minden, ami a klingonok szívében lakozik?
Mi nem csak azért küzdünk, hogy vért ontsunk,
hanem hogy ezáltal nemesebbek legyünk.
Nézzetek ránk. Láttátok az imént ahogy két harcos megküzdött a becsületért?
Miért nem kezdtetek énekelni, hogy mindenki hallja:
klingonok vagyunk!
Igen.
Engedjétek szabadon... Kiáltsátok örömteli hangon:
klingonok vagyunk!
Klingonok vagyunk.
- Klingonok vagyunk.
Klingonok vagyunk.
Klingonok vagyunk. Klingonok vagyunk.
A kapitány naplója, csillagidő 46852.2.
Az Enterprise megérkezett a Boreth rendszerbe,
hogy egy nem hétköznapi vendéget vegyen a fedélzetére.
Vannak más mérési eredményei is?
Fiziológiai vizsgálat, anatómiai profil...
Nem.
Akkor így elég nehéz kizárni a... Hamisítás lehetőségét.
Lehet egy olyan lény, ami valahogy birtokba vett egy klingon testet
vagy valamiféle genetikai másolat, esetleg egy sebészileg átalakított klingon.
És van még egy lehetőség.
Elképzelhető, hogy ő az igazi Kahless. Aki visszatért, ahogy megígérte.
Az ősi klingon szövegek pontosan így írják le Kahlesst.
Worf, ne vegye sértésnek,
de nem hiszem, hogy az a személy a nyolcas szinten, valami természetfölötti lény.
Én nem mondtam, hogy az.
De nem kellene eleve elvetnünk ezt a lehetőséget.
Nincs okunk arra, hogy bármit is kizárjunk.
Nem kaptunk parancsot, sem arra, hogy a vendégünk származását vizsgálgassuk,
sem arra, hogy megszabjuk valakinek, miben higgyen és miben ne.
Annyi a feladatunk, hogy elvigyük a klingon anyabolygóra.
És amíg a fedélzeten van,
megbecsült vendégként kezeljük.
Hadnagy...
Kérdezhetek valamit?
Ha nem állnak rendelkezésre kielégítő empirikus adatok,
hogyan akarja megállapítani, hogy ő az igazi Kahless?
Ez nem bizonyíték, hanem hit kérdése.
Hit?Tehát azt hiszi, hogy Kahless természetfölötti képességekkel rendelkezik?
Androidként
képtelen vagyok elfogadni olyasmit, aminek...
nincs ésszerű magyarázata vagy nem bizonyítható.
Ön hogyan vélekedik erről a kérdésről?
Azt hiszem, később kellene visszatérnünk erre, parancsnok.
Jelenleg nincs kialakult véleményem az eseményekről.
Üdvözlöm a fedélzeten, Gowron. - Hol van, Picard?
Gondolom Kahlessről beszél.
Én arról az undorító p'takh-ról beszélek, aki annak adja ki magát.
Nos, a kérdéses személy jelenleg a kabinjában van.
Mit tudtak meg róla?
Milyen vizsgálatokat végeztek? Van már elméletük a valódi származásáról?
Nem végeztünk semmiféle vizsgálatot. - Hát milyen munkát végez maga, Picard?
Ez a csaló már majd egy napja itt van!
Ha ellenőrizni akarja, vigye magával a hajójára.
Hogy ott is terjeszthesse a hazugságait, aláásva a klingonok hűségét? Azt már nem!
Ha valóban csaló, nincs miért tartania tőle.
Kahless már 1,000 éve halott.
De a szelleme még most is él. Harcolt már maga szellemek ellen?
A fegyver nem fog rajtuk.
De Kahless szellemével itt és most el kell bánnunk,
különben a hatása futótűzként perzseli fel a Birodalmat
és nem marad utána más csak kietlen sivatag.
Gowron azért jött a fedélzetre, hogy meggyőződjön az állítása igazáról.
Gowron napjai meg vannak számlálva.
Nem értem miért foglalkozik ezzel.
Nem hiszem, hogy lenne mit bizonyítanunk. - Miféle vizsgálat lesz ez?
Egy kést hozott a fedélzetre,
amin annak története szerint Kahless vére van.
Gowron idehozta Kirom kését?
Azt tilos elmozdítani a megszentelt helyéről!
Gowron nem törődik az ilyesmivel.
Végre akar hajtani egy genetikai analízist, hogy összehasonlítsa a vért az önével.
Így meghatározható az egyezés.
Ha úgy gondolja, itt is elvégezhetjük a vizsgálatot, részrehajlás nélkül.
Talán eljött az ideje annak, hogy meggyőzzük
azon keveseket, akik még mindig nem hisznek...
Alávetem magam a vizsgálatnak.
A minták azonosak.
Komputer végezz el egy genetikai összehasonlítást a vér
és Kahless szövetmintája között.
A minták azonosak.
Hogyan. Hogyan lehetséges ez?
Hát mégis igaz.
Kahless visszatért.
Sajnálom. A replikátoraink nem boldogulnak a klingon warnoggal.
Nagyon hosszú ideje nem ettem vagy ittam.
És sok dolog egyszerűen... kiment a fejemből.
Kahless,
feltehetek egy kérdést a halálról és Sto-Vo-Korról?
Mi vár bennünket ez után az élet után?
Sajnos erre nem tudok válaszolni.
Én csak egy utazó vagyok,
aki ide-oda jár a két világ között.
De mikor ezt a testet öltöm magamra, csak arra emlékszem, ami ezen a világon történt.
És hidd el, sok tennivalóm van ezen a világon.
És te segíteni fogsz, Worf.
Én?
A szíved tisztasága volt az, ami visszahívott Sto-Vo-Korból.
Koroth pedig elmondta hogy nagy tisztelet övez
mind a Föderációban, mind a Birodalomban.
Azt szeretném, ha mellettem állnál, mikor visszaadjuk a népünknek a becsületét.
Hadd mondjak valamit erről az új Birodalomról, amit mi fogunk létrehozni...
Ez lenne a legnagyobb dicsőség! - Háborúhoz fog vezetni!
Nem.
Te nem vagy ostoba.
Valóban azt hiszed, hogy mindenki térdre fog hullani ezelőtt az ember előtt,
csak mert Koroth azt hiszi, hogy ő Kahless?
Ő Kahless.
A saját vizsgálatod bizonyította be.
Koroth sem gondolhatja komolyan, hogy egy vizsgálat miatt átengedjük neki a Birodalmat.
Itt nem Koroth-ról van szó. - Dehogynem!
Nyíljon már fel a szemed végre!
Koroth és a segítői mindig is ellenem voltak.
És ez sem más, mint egy újabb kísérlet arra, hogy átvegyék az uralmat.
A hajóm legénysége már most is verseng egymással, hogy láthassa Kahlesst.
Miközben vannak, akik úgy vélekednek, hogy egy csaló.
Te is látod milyen nehézségeket okoz mindez.
Ennek nem lenne szabad megosztania a népünket.
Miért nem hívunk össze egy gyűlést, hogy illően üdvözöljük Kahlesst?
Hát nem érted? Azért akarnak megnyerni téged maguknak,
mert a testvéred a Nagytanács tagja.
És mert a véleményedre sokat adnak a Birodalomban.
Azt akarják, hogy vegyél rá minél több embert arra, hogy kövessék őket.
Worf.
Vállt vállnak vetve küzdöttünk egyazon célért:
a Birodalom megmentéséért.
És most tétlenül nézzük, hogy ez a csaló
elpusztítja mindazt amiért együtt küzdöttünk?
Szakadj el tőlük, Worf
és állj újra mellém. Csak így sikerülhet összetartani a népünket.
Nem érted. Kahless a jövőnk.
Az ő segítségével felébreszthetjük a bennünk szunnyadó harcost.
Hallgass rá te is Gowron. Tárd ki a szíved és engedd magadhoz a szavait.
És akkor visszanyerheted a hitedet, mint ahogy velem történt.
Adj neki egy esélyt arra, hogy megtisztítsa a lelkedet,
mielőtt fegyvert ragadnál.
Koroth.
Úgy látom az ostobaság nem csak a fiatalok kiváltsága.
Kahless.
Kahless, szeretném bemutatni Gowront, a Nagytanács vezetőjét.
Kahless.
Régen történt, hogy egy hatalmas vihar csapott le Quin'lat városára.
Mindenki a város falai mögött keresett menedéket,
egyetlen ember kivételével.
Én odamentem hozzá és megkérdeztem, mire készül.
"Én nem félek," mondta.
"Nem rejtőzöm biztonságot adó kövek mögé,"
"hanem bevárom a vihart és szembenézek vele."
"Meg kell tanulnia tisztelni engem."
A vihar másnap megérkezett és megölte azt az embert.
A szél nem tiszteli az ostobákat.
Jobb, ha te sem próbálsz ellenállni a szélnek, Gowron.
Hogy hívták?
Mi?
Ha tényleg ott voltál,
meg kell tudnod nevezni azt aki kint maradt.
Vagy legalább írd le nekünk.
Milyen ruhát viselt? Milyen magas volt?
Milyen színű volt a szeme? - Nem emlékszem.
Régen volt, egy másik életben.
Visszatértem és csak ez számít. Reményt és hitet akarok adni a népemnek,
vissza akarom vezetni a dicsőség ösvényére.
ahhoz a dicsőséghez, ami egykor volt, és amelyet ismét elnyerhet.
Ez ellen nem lehet kifogásod, Gowron. - Nekem ellened van kifogásom.
Te nem vagy Kahless.
És én nem fogok térdre hullani előtted,
amíg ver a szívem, és elbírom a kardot!
Nem. - Koroth.
Szép próbálkozás, Gowron. De ez nem elég.
Már a harcot sem élvezed, Gowron.
Mert a szíved annyira telve van gyanakvással
és gyűlölettel, hogy már nem emlékszel, milyen is igazi klingonnak lenni.
Kahless. A legerősebb és legjobb harcos mindünk között...
Ez nem jelent semmit.
Azt mondjuk majd, hogy Gowron becstelen taktikát vetett be...
hogy csalt. - Ez hazugság!
Nem akarok tiltakozó szavakat hallani Mogh fiának szájából. Te hoztad őket össze!
Én vagytok Kahless. A legerősebb és legbátrabb harcos.
Ne is gondolj arra, ami történt. Neked a jövőnkkel, a népeddel kell törődnöd.
Már nincs jövő. Nincs dicsőséges új korszak a népünk számára.
Gowronnak igaza van.
Nem tudtad annak a nevét, aki szembeszállt a viharral.
Nem tudod milyen az igazi warnog íze.
És nyilvánvalóan nem te vagy a legjobb klingon harcos sem.
Bárki vagy is, nem lehetsz Kahless.
Most már eleget beszéltél Worf. Távozz!
Talán csak felhasználod Kahless nevét, hogy elérd a célodat
és ezért halált érdemelnél.
Ha nem mondod el azonnal, hogy mi folyik itt, meg is foglak ölni, itt helyben.
Az emlékeid hiánya a...
visszatérésed körülményei miatt van.
Mit akar ez jelenteni?
Mi, az Őrzök, évszázadok óta várjuk már a visszatértedet.
de eddig nem volt lehetőségünk arra, hogy visszahozzunk. De most,
az első Kahlesstől származó sejtminta alapján sikerült életre hívnunk.
Az első Kahless?
Egy klón.
Ő csak egy klón.
Mi az a klón?
Egy olyan élőlény, amelyet mesterségesen,
egy másik élőlényből származó minta alapján laboratóriumban hoztak létre.
Egy másolat vagy. Egy hamisítvány! - Te nem egy egyszerű másolat vagy.
Több vagy Kahless testénél.
Egy különleges módszer segítségével rengeteg ismeretet sikerült átadnunk neked.
Emlékeket adtunk neked, nem is akármilyeneket.
Mindent, amit a szent szövegekben olvasni lehet Kahlessről.
Ez azt jelenti, hogy mindazokat a dolgokat amelyekre emlékszem, nem tettem meg soha?
Nem jártam Quin'lat városában,
sem a Kri'stat vulkánnál?
Legelőször akkor ébredtél öntudatra, mikor oda transzportáltunk
a barlangba, Worf elé.
Azelőtt eszméletlenül feküdtél a laborban, ahol felgyorsítottuk a növekedésedet.
kijavítottuk a mintát ért genetikai hibákat
és elláttunk mindazzal a tudással amit...
Egy kémcsőben hoztak létre, mint egy gombát
és utána beprogramoztak mint egy gépet.
Hallgass! Elferdíted az igazságot. - Te beszélsz igazságról?
Te, aki életre keltetted és Kahlessnek mered nevezni ezt a hazugságot?!
Ez nem hazugság. Genetikailag ő Kahless.
És a népének szüksége van rá.
A Birodalom a korrupció és igazságtalanság mocsarába süllyed,
kell valaki, aki megmutatja a helyes utat! - De nem egy hamis isten!
Úgy gondolod, ez nem egy módja a prófécia beteljesülésének?
Ki mondhatná, hogy helytelenül cselekedtünk?
Én. Nem hagyom, hogy tovább folytassátok ezt a szemfényvesztést.
Worf.
Erről nem beszélhetsz Gowronnak.
Nem parancsolsz nekem, Koroth.
Rendben. De egy valamin gondolkodj el.
Ha elmondod Gowronnak amit itt megtudtál, el fogja pusztítani őt.
És ezzel elpusztítja a népünk utolsó esélyét.
A döntés a tiéd.
Három óra tizenhét perce vannak itt.
Nem akarnak visszatérni Gowron többi emberével a hajójukra.
Addig akarnak itt várakozni, míg nem látják újra Kahlesst.
Úgy tűnik, az sem ingatta meg őket a hitükben, hogy Kahless nem tudta legyőzni Gowront.
Még mindig hisznek benne.
Akkor ostobák.
Ez azt jelenti, hogy ön már nem hiszi, hogy ő az igazi Kahless?
Igen. - Kíváncsi vagyok...
Még mindig úgy gondolja, hogy az igazi Kahless visszatér egy napon?
Vagy ezek az események csak még inkább elmélyítették a lelki válságát?
Nem tudom. - Megértem a dilemmáját.
Egyszer én is tapasztaltam valami hasonlót.
Ön?
Igen. A Csillagflotta-tisztek, akik aktiváltak az Omicron Thetán,
azt mondták, hogy egy igen fejlett emberi formájú gép vagyok.
De felismertem, hogy ha valóban csak gép vagyok,
nem is lehetek annál több soha,
nem tehetek semmi olyat ami nem szerepel a programomban.
És ezt nagyon nehéz volt elfogadnom.
Ezért végül személyként kezdtem gondolni magamra
és így megadtam magamnak a lehetőséget hogy többé váljak, mint áramkörök gyűjteménye.
Azóta is így gondolok magamra.
Hogy sikerült erre a döntésre jutnia?
Egyszerűen. Elfogadtam, hogy így van.
Az az ember, aki megjelent ott a kolostorban, nem Kahless.
Egy klón.
Egy klón? - Igen.
Azt hitted, hogy célt érhetsz el ilyesmivel?
Ezért te és ez a valami halállal fogtok megfizetni.
Nem lenne értelme Gowron.
A követői nem fordulnának el tőle.
Hiszen nem valódi. Az imént mondtad.
Azt mondtam ő nem Kahless.
De a nép szemében legalább olyan hatalmas, mint az igazi Kahless.
Ebben a pillanatban is a hajód legénységének több tagja
várja a visszatérését a holofedélzeten.
Engem nem érdekel, mit gondolnak. - Pedig nincsenek egyedül.
A népünknek szüksége van valamire amiben hihet. Még velem sincs ez másként.
Valami magasabb értékre, ami értelmet ad a dolgoknak.
És ez Kahless.
De ha megtudják mi az igazság... - Nem fog számítani, Gowron.
Ha jobban ismerné őket, megértené miért.
Egyszerűen elfogadják hogy újra köztünk van.
Sok támogatót fog találni. Nem mindenkit győz majd meg,
de ahhoz eleget, hogy polgárháború robbanjon ki ha ellene fordulsz.
Talán azt mondod, hogy egyszerűen engedjem át neki a Birodalmat?
Nem. Ez teljességgel helytelen lenne.
Megkérdezhetem, hogy akkor mégis mit tegyünk, Worf?
Egy dologban igazad van, Koroth.
A népünk dekadenssé és korrupttá vált.
Erkölcsi vezetésre van szüksége.
Kahlesst elfogadnák vezetőnek. Császárnak.
A Birodalomnak már háromszáz éve nincs császára.
A politikai hatalom a Nagytanács kezében maradna,
de Kahless lenne az aki képviselné ezt a hatalmat.
Ő képes lehet eggyé kovácsolni a népet
és példaképként irányítaná a lelki megújulást.
A császári címnek nincs jelentősége, ha nem áll mögötte igazi hatalom.
Az igazi hatalom szívből való.
Magának megvan a hatalma arra, hogy összefogja a klingonokat.
Ismeri Kahless tanítását,
amivel visszavezetheti a népet egy dicső útra.
Ez az egyetlen lehetőség az ön számára,
ha elég bátor ahhoz, hogy megragadja.
És mit mondjunk a népnek az új császáráról?
Hogy egyszerűen megjelent egy kolostorban? Vagy inkább egy laborban?
Elmondjuk nekik az igazságot.
A teljes igazságot.
És azt is, hogy bár ő nem a valódi Kahless,
de a jogos örököse Kahless hagyatékának.
És ha nem egyezem bele a dologba?
Akkor a testvérem és azok, akik mellette állnak a Nagytanácsban, ellened támadnak.
És én is ellened fordulok. A Birodalom pedig egy véres polgárháborúnak néz elébe.
És te mit gondolsz erről, Koroth? - Amit én gondolok, annak nincs jelentősége.
Elfogadható.
Csatlakozz hozzánk Gowron.
Lépjük át együtt ennek az új kornak a küszöbét.
Minden jót, Worf. - Viszontlátásra.
Mi van veled? Büszke lehetsz arra, amit véghezvittél.
Boreth-en meg akartam találni a hitemet.
És egy időre sikerült is.
De a szívem most újra üres.
És megint nem tudom miben higgyek.
Kétkedsz abban, hogy a valódi Kahless egy napon újra felbukkan majd?
Kétkedsz abban, hogy vár-e még ránk Sto-Vo-Korban?
Kahless ott áll mindünk mögött. Ez a mi legnagyobb örökségünk.
Valódi klingonhoz méltón gondolkodni és cselekedni.
A szavaiban annyi bölcsesség, a filozófiájában akkora becsületesség lakozik,
hogy nem számít igazán, visszatér-e valaha is.
Az a fontos, hogy kövessük a tanítását.
Mert a szavak néha fontosabbak, mint az aki kimondja őket.
Qapla', Mogh fia.
Qapla', Kahless.